La vision orientale et occidentale dans les essais d' Amin Maalouf:
Creators: name: Γάτση, Παναγιώτα Αθανασίου
Publisher: name: Aristotle University of Thessaloniki
Year: 2012
Subjects: Γαλλοφωνία, Οριενταλισμός
Ταυτότητα, ετερότητα
Ανατολή-Δύση
Francophony, Orientalism
Identity, Alterity
Orient, Occident

description: Στην παρούσα διπλωματική εργασία επιχειρείται μια σφαιρική μελέτη του έργου του γαλλόφωνου συγγραφέα λιβανικής καταγωγής, Αμίν Μααλούφ. Σκοπός της παρούσας εργασίας αποτελεί η ανάδειξη -μέσα από το έργο του, και κυρίως μέσα από τα δοκίμια του, της κοινής προβληματικής που διαπερνά όλο το συγγραφικό του έργο, κατά τα πρώτα χρόνια του 21ου αιώνα, αιώνα γενικότερης κρίσης των αξιών, της λεγόμενης «Απορρύθμισης του Κόσμου» σε επίπεδο πνευματικό, οικονομικό, πολιτικό, κλιματικό. Σε όλο το έργο του Αμίν Μααλούφ διαφαίνεται η άρνησή του να εγκλειστεί σε μια μονομερή, σταθερή και αμετάβλητη ταυτότητα που καθορίζεται από το απλό γεγονός της γέννησης σε μια συγκεκριμένη τοποθεσία, υπό την αιγίδα ενός συγκεκριμένου θρησκεύματος. Ένας ακόμη στόχος της παρούσας εργασίας ήταν να αναδειχτεί μέσα από τα έργα του το εγχείρημά του συγγραφέα να κτίσει γέφυρες μεταξύ της Δύσης και του αραβικού κόσμου. Ειδικότερα, διαπραγματεύεται ζητήματα όπως το ζήτημα της ταυτότητας, της συνάντησης της ετερότητας σε διάφορες μορφές, του ανοίγματος προς τον άλλον, της συμφιλίωσης δύο φαινομενικά αντιφατικών κόσμων, αλλά και της γλωσσικής και πολιτισμικής αμοιβαιότητας, οι οποίες διευκολύνουν τη μετάβαση από τον ένα κόσμο στον το άλλο. Εξάλλου, η προσωπική του ζωή, η επιθυμία του μοιράσματος και η διττή του ταυτότητα ανοίγουν το διάλογο ανάμεσα σε Ανατολή και Δύση. Έτσι ρίχνοντας φως κυρίως στις ιδέες των έργων του Φονικές ταυτότητες και Απορρύθμιση του κόσμου, ελπίζουμε ότι η ανακάλυψη αυτή θα λειτουργήσει ως ένα μέσο, μεταξύ άλλων, να μετατραπεί από βλέμμα Φονικών ταυτοτήτων σε ένα βλέμμα ώριμο για να φτάσουμε εν τέλει να θέσουμε τις πρώτες βάσεις μιας πλουραλιστικής κοινωνίας αρμονικά διαφοροποιημένης. Μελετώντας τη λογοτεχνική παραγωγή του Αμίν Μααλούφ, ξεκινώντας από τα μυθιστορήματα και τα δοκίμια, και φτάνοντας μέχρι και τις συνεντεύξεις του, η ανάλυση εστιάστηκε στα δοκίμια του, χρησιμοποιώντας στην ανάπτυξη στοιχεία της οριενταλιστικής θεωρίας του Saïd, καθώς επίσης και στοιχεία της Γαλλοφωνίας, εμβαθύνοντας κυρίως στο δίπολο ταυτότητας-ετερότητας, το οποίο κυριαρχεί στο σύνολο του έργου του, προκειμένου να αναδειχτεί η γόνιμη όσμωση των δύο κόσμων. Η εποικοδομητική οπτική του συγγραφέα τείνει προς την σχετικοποίηση των βεβαιοτήτων: ο Αμίν Μααλούφ δίνει την εντύπωση ότι υπερβαίνει την αμοιβαία γοητεία της Ανατολής και της Δύσης για να μεταθέσει το ενδιαφέρον του στην αλληλεπίδραση ανάμεσα στους δύο πόλους (Ανατολής- Δύσης), προσεγγίζοντας μέσα στο δοκιμιακό του λόγο τα θέματα της ταυτότητας, της γλώσσας και της θρησκείας, στα οποία γίνεται εκτενής αναφορά μέσα από το πρίσμα Ανατολής και Δύσης. Κατά την διάρκεια της μελέτης των δυο του δοκιμίων φάνηκε ότι ο συγγραφέας αναπαριστά την Ανατολή και τη Δύση με τρόπο όσο το δυνατό πιο αντικειμενικό, προκειμένου να επιτύχει την προβολή των δύο κόσμων με ίσους όρους, καθώς επίσης και το άνοιγμα προς τον «άλλο». Το έργο του συγγραφέα υποστηρίζει την άποψη ότι οι διαφορετικές ταυτότητες, γλώσσες και θρησκείες, δεν θα πρέπει να αποτελούν αιτία ατελείωτων διαμαχών. Το γεγονός αυτό καταδεικνύει ο συγγραφέας, αντιπαραβάλλοντας μέσα στα έργα του τις ολέθριες ιστορικές συνέπειες, εξαιτίας των στεγανών που τέθηκαν κατά το παρελθόν και τα οποία εξακολουθούν να επιβιώνουν. Συμπερασματικά, ο Αμίν Μααλούφ αποτελεί με βεβαιότητα έναν συγγραφέα ο οποίος μας δίνει πρόσφορο έδαφος για την προσέγγιση μιας εποικοδομητικής συμβίωσης, απαλλαγμένης από μίση και φανατισμούς, καθώς βρίσκεται στο σταυροδρόμι γλωσσών και πολιτισμών. Μέσα από τα έργα του, τις συνεντεύξεις και το ανήσυχο πνεύμα του μας καλεί στο σταυροδρόμι αραβικού και δυτικού κόσμου , ώστε να διαχειριστούμε τον υπό κρίση κόσμο μας με αίσθημα σεβασμού στην πολυμορφία του.
description: Within the present dissertation a global study of the work of the Francophone author, of Lebanese descent, Amin Maalouf, is attempted . The aim is to highlight through his work, mostly through his essays, the reflection that permeates all his work as an author during the early years of the 21st century, a century of a wider crisis in human values (the so-called «Disorder of the word») ,at a spiritual, financial, political, environmental level. In all his work Maalouf seems to deny confinement within a unilateral identity, a stable and unchangeable one, determined by the simple fact of one’s birth at a given place ,under the auspices of a certain religion. Another aim of the this dissertation is to exhibit, through his works, his venture : to have bridges built between the West and the Arab world. In particular, he deals with the issues of identity, of confronting alterity in various forms, of opening to the other, of conciliation between two seemingly contrasting worlds, but also of linguistic and cultural reciprocity, all facilitating mobility between the two worlds. In addition, his personal life, his will to share, his own dual identity, is originating the dialogue between East and West. In this way, by shedding light on the ideas that permeate his «Murderous Identities»and «Disorder of the world» we make an effort for this discovery to function, among others, as a medium to allow us to set the foundations of a pluralistic, harmonically differentiated, society. By studying the literary works of Amin Maalouf , from his novels to his essays to his interviews, analysis was focused on his essays -making use, in its development, of elements of Said’s orientalistic theory as well as elements of Francophony-mainly placing emphasis on the bipole of identity-alterity (dominant in the whole of his work ) in order to highlight the fertile osmosis between the two worlds. The author’s constructive view tends towards the relativeness of certainties :Amin Maalouf gives the impression that he transcends the mutual charm of East and West to –instead-transpose interest on the mutual influence between the two poles (East-West ) by approaching ,through his essays, the issues of identity and of religion, which were widely discussed in the prism of the Orient-Occident approach. While studying his two essays it was evident that the author represents East and West in as objective a manner as possible, in order to achieve the projection of the two worlds on equal terms, as well on the opening to the other. The author’s work supports the view that different identities, languages and religions must not and cannot constitute the bases of endless feuds. This is what the author evinces, by contrasting in his work the disastrous historical consequences resulting from the differences set in the past and still surviving. Finally, Amin Maalouf is indeed the author who gives us fertile ground for an approach of constructive cohabitation, one that has rid itself of hatreds and fanaticisms, since he is on the crossroads of languages and civilisations. At the meeting point between the Arab and the Occidental world, he beckons to us through his works, his interviews and his non-complacent spirit, to manage our in crisis world with respect to its diversity.